Mikið hefur verið um slys og árekstra í morgun vegna hálkunnar. Framkvæmdastjóri Áreksturs.is segir mjög algengt að bílar séu enn á sumardekkjum og ökumenn jafnvel með nagladekkin í skottinu.
Glerhált var á höfuðborgarsvæðinu í morgun og hálkan mjög lúmsk og erfitt að átta sig á hvort göturnar voru blautar eða hálar. Allt lið söltunarbíla var að störfum í nótt, byrjað var að salta strætó- og stofnleiðir og síðan farið í fáfarnari götur. Einn úr flotanum lenti í vandræðum í Kjarrhólma um fimm leytið í morgun þegar hann rann aftur á bak í halla og hafnaði á fimm bílum og um níu leytið lenti ökumaður í því að halda að bílinn hans væri í gír og óhætt að yfirgefa hann, en svo reyndist ekki vera og rann bílinn yfir fót ökumannsins sem slasaðist, en reyndist þó óbrotinn og tókst honum að stöðva bílinn. Þá hefur álagið á bráðamóttöku Landspítalans verið tvöfalt á við það sem búast má við að sögn Mikales Smára Mikaelssonar yfirlæknis, en þangað hafa margir leitað eftir að hafa runnið til og dottið í hálkunni. Árekstur.is tekur við tilkynningum um árekstra og þar hefur verið nóg að gera í morgun.
Segir Kristján Kristjánsson framkvæmdastjóri Áreksturs.is. Hann segir algengt að bílar séu enn á sumardekkjum.
Tvöfalt álag hefur verið á bráðamóttöku Landspitalans í morgun miðað við venjulegan dag, vegna hálkuslysa. Þá hafa tugir árekstra orðið á höfuðborgarsvæðinu og algengt að bílar séu enn á sumardekkjum.